ai4bharat/Pralekha huggingface dataset:
भारतीय निवडणूक आयोग
मेघालय, नागालँड आणि त्रिपुरा विधानसभा 2023- सार्वत्रिक निवडणुकीचा कार्यक्रम जाहीर झाला असून, 1951 च्या कायद्याच्या कलम 126 नुसार कालावधी दरम्यान प्रसारमाध्यमांसाठी सूचना
मेघालय, नागालँड आणि त्रिपुरा, 2023 च्या विधानसभेच्या सार्वत्रिक निवडणुकांचे वेळापत्रक 18.01.2023 रोजी जाहीर करण्यात आले आहे, या राज्यांमध्ये पुढील वेळापत्रकानुसार निवडणुका घ्यायच्या आहेत:
|
|
|
|
|
|
. ----
Name of State/UT
--
Meghalaya
|
|
Phase & Poll date
Single Phase- 27.02.2023
|
|
Nagaland
|
|
Single Phase- 27.02.2023
|
|
Tripura
|
|
Single Phase- 16.02.2023
या संदर्भात, लोकप्रतिनिधी कायदा, 1951 च्या कलम 126 कडे सर्व प्रसारमाध्यमांचे लक्ष वेधण्यात असून, मतदारसंघातील मतदान समाप्त होऊन निश्चित निकालाच्या 48 तास आधी, टेलिव्हिजन किंवा तत्सम साधनाद्वारे, निवडणुकीसंदर्भात कोणतीही माहिती प्रदर्शित करण्यास मनाई आहे. सदर कलम 126 मधील संबंधित भाग पुनश्च प्रसारीत करण्यात आले आहेत.
परराष्ट्र व्यवहार मंत्रालय
युक्रेनवरुन 182 विद्यार्थ्यांना घेऊन एअर इंडिया एक्सप्रेसचे विमान मुंबईत दाखल
केंद्रीय मंत्री नारायण राणे यांनी विद्यार्थ्यांचे स्वागत करुन साधला संवाद
मुंबई, 01 मार्च 2022
युक्रेनमध्ये अडकलेल्या विद्यार्थ्यांना मायदेशी परत आणण्याचे भारत सरकारचे काम युद्धपातळीवर सुरु आहे. युक्रेनमधील 182 भारतीय विद्यार्थ्यांना बुकारेस्टवरुन घेऊन येणारे सातवे विशेष विमान आज सकाळी मुंबई येथील छत्रपती शिवाजी महाराज विमानतळावर दाखल झाले. केंद्रीय सुक्ष्म, लघु आणि मध्यम उद्योग खात्याचे मंत्री नारायण राणे यांनी विमानतळावर विद्यार्थ्यांचे स्वागत केले.
मायदेशी परतलेल्या विद्यार्थ्यांशी संवाद साधत नारायण राणे यांनी विद्यार्थ्यांना धीर दिला. अतिशय कठीण प्रसंगातून आल्यामुळे विद्यार्थी दडपणाखाली दिसत होते, आता तुम्ही मायदेशी परत आला आहात, आता काळजी करण्याचे कारण नाही. सर्व विद्यार्थ्यांना सरकार मायदेशी परत आणेल, असे नारायण राणे यांनी विद्यार्थ्यांना सांगितले.
पंतप्रधानांनी भारतीय विद्यार्थ्यांना मायदेशी आणण्याच्या मोहिमेत सुलभत यावी, यासाठी चार केंद्रीय मंत्र्यांना विशेष दूत म्हणून युक्रेनच्या शेजारी देशांमध्ये पाठवले आहे. त्यामुळे अद्यापही तिथे असलेल्या विद्यार्थ्यांनी काळजी करु नये, असे नारायण राणे म्हणाले.
मायदेशी परतल्यानंतर विद्यार्थ्यांच्या चेहऱ्यावर कुटुंबियांच्या भेटीनंतरचा आनंद दिसून येत होता. मुंबई विमानतळावर विविध राज्यांतील विद्यार्थ्यांच्या मदतीसाठी हेल्पडेस्कची व्यवस्था करण्यात आली आहे.
आज सकाळी 7.05 वाजता मुंबई विमानतळावर एअर इंडिया एक्सप्रेसचे विशेष विमान दाखल झाले. या विमानाने हेन्री कोनाद आंतरराष्ट्रीय विमानतळ, बुकारेस्टवरुन काल संध्याकाळी 11.10 वाजता मुंबईसाठी उड्डाण केले होते. ‘ऑपरेशन गंगा’ या विशेष मोहिमेअंतर्गत भारतीय नागरिकांना मायदेशी आणणारे हे सातवे विमान होते.
एअर इंडिया, एअर इंडिया एक्सप्रेस, इंडिगो आणि स्पाईसजेट या विमान कंपन्या ऑपरेशन गंगा मोहिमेत झाल्या आहेत. त्यांच्या माध्यमातून भारतीय नागरिकांना युक्रेनच्या शेजारी राष्ट्रांमधून दिल्ली आणि मुंबईकडे आणण्यात येत आहे.
पोलाद मंत्रालय
पोलादासाठीची मागणी वाढवण्यासाठी धर्मेंद्र प्रधान यांचे आवाहन
नवी दिल्ली,16डिसेंबर 2019
सीआयआयने नवी दिल्ली येथे आयोजित केलेल्या ‘स्टीलिंग इंडिया-2019:ड्रायव्हिंग मेटल इन्टेन्सिटी इन की सेक्टर्स’ या परिषदेलाआज केंद्रीय पोलादमंत्री धर्मेंद्र प्रधान यांनी संबोधित केले. भारतातल्या पोलाद क्षेत्रातल्या संधी, पोलादाची वाढती मागणी आणि तंत्रज्ञान व अभिनवता भारतीय पोलाद क्षेत्राला अधिक प्रभावी कसे करू शकतील, हे प्रधान यांनी आपल्या उद्घाटनपर भाषणात सांगितले.
देशातल्या नागरिकांच्या आकांक्षा वाढत असून खरेदी करण्याची क्षमता वाढत आहे, असे त्यांनी सांगितले. भारत ही वाढती बाजारपेठ असून देशांतर्गत उद्योगाला विस्ताराच्या अमाप संधी आहेत. जागतिक तुलनेत आपले दरडोई पोलाद उपभोगाचे प्रमाण बरेच कमी असल्याचे ते म्हणाले. पोलादाचा उचित वापर वाढवण्यासाठी ‘इस्पाती इरादा’ ही संयुक्त मोहीम सुरू केल्याचे प्रधान यांनी सांगितले.
पोलादाच्या वाढत्या मागणीत ग्रामीण भारत महत्वाची भूमिका बजावेल असा विश्वास त्यांनी व्यक्त केला. पोलाद क्षेत्राच्या विकासासाठी सरकारने उचललेल्या पावलांची माहिती प्रधान यांनी दिली.
S.Tupe/S.Kakade/P.Kor
(Visitor Counter : 138
पंतप्रधान कार्यालय
पंतप्रधानांनी केदारनाथ पुनर्निर्माण प्रकल्पाचा घेतला आढावा
(पंतप्रधानांनी आज व्हिडिओ कॉन्फरन्सिंगद्वारे उत्तराखंड राज्य सरकारबरोबर केदारनाथ धाम विकास आणि पुनर्निर्माण प्रकल्पाचा आढावा घेतला.
या मंदिराच्या पुनर्रचनेसाठी आपल्या सूचना मांडताना पंतप्रधान म्हणाले की केदारनाथ आणि बद्रीनाथ सारख्या पवित्र स्थळांसाठी राज्य सरकारने विकास प्रकल्पांचा अशा प्रकारे काल्पनिक आराखडा तयार करावा आणि संरचना करावी जी काळाच्या कसोटीवर खरी उतरेल आणि तरीही पर्यावरणास अनुकूल तसेच निसर्ग आणि त्याच्या सभोवतालशी एकरूप असेल.
सध्याची परिस्थिती आणि पवित्र स्थळांवर पर्यटक आणि यात्रेकरूंचा तुलनेने कमी ओघ लक्षात घेऊन सध्याच्या बांधकाम हंगामाचा उपयोग सामाजिक अंतराचे निकष पाळत कामगारांना कामाची योग्य विभागणी करून प्रलंबित कामे पूर्ण करण्यासाठी करता येईल अशी सूचना पंतप्रधानांनी केली. यामुळे पुढच्या काही वर्षांत पर्यटन ओघ अधिक चांगल्या प्रकारे कायम राखण्यासाठी सुविधा आणि पायाभूत विकास निर्माण करण्यास मदत होईल.
विशिष्ट सूचनांचा एक भाग म्हणून पंतप्रधानांनी रामबान ते केदारनाथ मार्गावरच्या अन्य वारसा आणि धार्मिक स्थळांचा आणखी विकास करण्याचे निर्देशही दिले. हे काम केदारनाथमधील मुख्य मंदिराच्या पुनर्विकासाच्या व्यतिरिक्त असेल.
वासुकी ताल या ठिकाणाला भेट देणाऱ्या यात्रेकरूंच्या स्वागतासाठी ब्रह्म कमल वाटिका  आणि संग्रहालयाच्या विकासाची स्थिती, जुन्या शहरातील चौरस्ते आणि ऐतिहासिक वास्तूंचा मूळ वास्तुरचनेला धक्का न लावता पुनर्विकास, तसेच मंदिरापासून योग्य अंतरावर आणि नियमित अंतराने पर्यावरणस्नेही पार्किंग सारख्या सुविधा.आदी विषयांवर या बैठकीत विस्तृत चर्चा झाली.
उत्तराखंडचे मुख्यमंत्री त्रिवेंद्रसिंग रावत यांच्यासह अन्य वरिष्ठ अधिकाऱ्यांनीही चर्चेत भाग घेतला.
संरक्षण मंत्रालय
भारतीय तटरक्षक दलाचे प्रमुख म्हणून के नटराजन यांनी स्वीकारला पदभार
नवी दिल्ली, 30 जून 2019
भारतीय तटरक्षक दलाचे 23वे प्रमुख म्हणून के नटराजन यांनी आज सूत्रं स्वीकारली. भारतीय तटरक्षक दलाच्या पाचव्या तुकडीतले अधिकारी नटराजन, जानेवारी 1984 मधे सेवेत रुजू झाले.
35 वर्षांच्या आपल्या झळाळत्या कारकीर्दीत भारतीय तटरक्षक दलाच्या सर्व श्रेणीतल्या जहाजांचे त्यांनी नेतृत्व केले आहे.
राष्ट्राच्या सेवेबद्दल ध्वजाधिकाऱ्यांना राष्ट्रपती तटरक्षक पदकाने सन्मानित करण्यात आले आहे.
M.Chopade/N.Chitale/D. Rane
(Visitor Counter : 82
मंत्रिमंडळ
भारत आणि डेन्मार्क यांच्यात सागरी मुद्यांवरील सामंजस्य कराराला मंत्रिमंडळाची मंजुरी
नवी दिल्ली, 10 जानेवारी 2019
पंतप्रधान नरेंद्र मोदी यांच्या अध्यक्षतेखाली झालेल्या केंद्रीय मंत्रिमंडळ बैठकीत भारत आणि डेन्मार्क यांच्यात सागरी मुद्यांवरील सामंजस्य कराराला मंजुरी दिली. डेन्मार्कच्या डब्ल्यूआयपी जानेवारी 2019 मधील आगामी दौऱ्यादरम्यान या करारावर स्वाक्षरी करण्याचा प्रस्ताव आहे.
लाभ:
या करारामुळे दोन्ही देशांदरम्यान द्विपक्षीय सहकार्य क्षेत्रात नव्या संधींचा शोध घेण्याचा मार्ग सुकर होणार आहे.
- भारत आणि डेन्मार्कच्या सागरी क्षेत्रांदरम्यान सीमापार सहकार्य आणि गुंतवणुकीसाठी मदत होईल.
- दोन्ही देशांना गुणवत्तापूर्ण वाहतूक सुनिश्चित करण्यासाठी परस्परांच्या क्षमता सुधारण्यासाठी तज्ञ, प्रकाशन, माहिती,डाटा आणि सांख्यिकी आदान-प्रदान , हरित सागरी तंत्रज्ञान आणि जहाजबांधणी क्षेत्रात सहकार्य, भारताच्या शिपिंग नोंदणी कार्यालयाला मान्यता प्राप्त संसंघटनेचा दर्जा प्रदान करणे आणि सागरी प्रशिक्षण आणि शिक्षण क्षेत्रात सहकार्य करण्यात समर्थ बनवेल.
- मर्चेंट शिपिंग आणि सागरी वाहतूक संबंधित क्षेत्रात निरंतर सहकार्यासाठी संशोधन आणि विकास
- द्विपक्षीय आणि आंतरराष्ट्रीय अशा दोन्ही स्तरावर उभय देशांसाठी परस्पर लाभासाठी सहकार्य वृद्धिंगत करेल.
S.Tupe/S.Kane/P.Malandkar
(Visitor Counter : 66
माहिती आणि प्रसारण मंत्रालय
पंतप्रधान नरेंद्र मोदी ‘कोविड-19 योग्य वर्तन’ जनआंदोलनाला उद्या प्रारंभ करणार
नवी दिल्ली, 7 ऑक्टोबर 2020
पंतप्रधान नरेंद्र मोदी ‘कोविड-19 योग्य वर्तन’ जनआंदोलनाला उद्या, दि. 8 ऑक्टोबर, 2020 ‘व्टिट’च्या माध्यमातून प्रारंभ करणार आहेत.
आगामी काही दिवसांतच सण-उत्सव येणार आहेत तसेच हिवाळा सुरू होत आहे. त्यामुळे अर्थव्यवस्थेला गती मिळणार आहे. अशावेळी कोविड-19 महामारीचा विचार करून नागरिकांनी सुयोग्य वर्तन ठेवणे आवश्यक आहे, या दृष्टीने पंतप्रधान या मोहिमेचा प्रारंभ करणार आहेत.
या जन आंदोलनामध्ये लोकांनी सहभागी व्हावे, यासाठी त्यांना प्रोत्साहन देण्याचा उद्देश आहे. लोकांनी ‘मास्क वापरावा, सामाजिक अंतराच्या नियमांचे पालन करावे, हात स्वच्छ ठेवावेत’ असा मुख्य संदेश मोहिमेतून दिला जाणार आहे. यासाठी खर्च अतिशय कमी असला तरी त्या मोहिमेमधून परिणाम मात्र खूप उच्च,चांगला मिळावा, यासाठी प्रयत्न करण्यात येणार आहेत.
या आंदोलनामध्ये सर्वजण ‘कोविड-19 शपथ’ घेणार आहेत. केंद्र सरकारची मंत्रालये/ सर्व कार्यालयीन विभाग आणि राज्य सरकारे / केंद्रशासित प्रदेश यांच्याव्दारे एक नियोजित कृती आराखडा अंमलात आणण्यात येणार आहे. त्यामध्ये पुढील गोष्टींचा समावेश असणार आहे.
- ज्या जिल्ह्यांमध्ये रूग्णांची जास्त संख्या आहे, अशा लक्ष्यित क्षेत्रामध्ये संदेशाचा प्रसार
- प्रत्येक नागरिकांपर्यंत पोहोचू शकेल, असा सोपा आणि सहज समजण्या योग्य संदेश
- सर्व प्रकारच्या प्रसार माध्यमांचा वापर करून संपूर्ण देशभरामध्ये संदेशाचा प्रसार
- सार्वजनिक स्थानांवर बॅनर आणि पोस्टर्स लावणार; आघाडीवर कार्यरत असलेले कर्मचारी आणि सरकारी योजनांचे लाभार्थी लक्ष्यित करणे
- सरकारी इमारतींच्या आवारामध्ये होर्डिंग्ज, पेंटिंग्ज, इलेक्ट्रॉनिक प्रदर्शन फलक
- स्थानिक पातळीवर आणि राष्ट्रीय स्तरावर प्रभाव असलेल्या व्यक्तींकडून संदेश
- नियमित जागरूकता निर्माण करण्यासाठी फिरत्या व्हॅनचा वापर
- श्राव्य संदेश, पत्रके, माहिती पत्रके यांच्याव्दारे जागरूकता
- कोविडविषयी संदेशाचे प्रसारण करण्यासाठी स्थानिक केबल ऑपरेटरांची मदत घेणार
- संदेश प्रभावीपणे आणि सर्वदूर परिणामकारकतेने पोहोचण्यासाठी प्रसार माध्यमांमध्ये समन्वय साधून मोहीम राबविणारB.Gokhale/S.Bedekar/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 214
विज्ञान आणि तंत्रज्ञान मंत्रालय
पंतप्रधान नरेंद्र मोदी 3 जानेवारीला पंजाबमधल्या जालंधर येथे 106 व्या भारतीय विज्ञान काँग्रेस-2019 चे उद्घाटन करणार
विज्ञान आणि तंत्रज्ञान मंत्री डॉ. हर्ष वर्धन आणि वस्त्रोद्योग मंत्री स्मृती इराणी यांच्यासह केंद्रीय मंत्री जगभरातले प्रख्यात शास्त्रज्ञ, नोबेल पुरस्कार विजेते परिषदेला उपस्थित राहणार
(नवी दिल्ली, 30 डिसेंबर 2018
पंजाबमधल्या जालंधर येथे 3 ते 7 जानेवारी 2019 या कालावधीत जगातल्या सर्वात मोठी विज्ञान परिषद ‘भारतीय विज्ञान काँग्रेस 2019’चे आयोजन करण्यात आले आहे. पंतप्रधान नरेंद्र मोदी 3 जानेवारीला ‘भविष्यातील भारत: विज्ञान आणि प्रौद्योगिकी’ या संकल्पनेला वाहिलेल्या यंदाच्या 106 व्या भारतीय विज्ञान काँग्रेस 2019 चे उद्घाटन करतील. परिषदेला उपस्थित 30,000 प्रतिनिधींना पंतप्रधान संबोधित करतील. परिषदेला अनेक नोबेल पुरस्कार विजेते, धोरणकर्ते, प्रशासक, प्रख्यात शास्त्रज्ञ, युवा संशोधक, शालेय विद्यार्थी उपस्थित राहतील. विज्ञान आणि तंत्रज्ञान मंत्री डॉ. हर्ष वर्धन आणि वस्त्रोद्योग मंत्री स्मृती इराणी यांच्यासह केंद्रीय मंत्रीही या परिषदेला उपस्थित राहतील.
विज्ञान आणि तंत्रज्ञानाचा लाभ समाजातल्या वंचित घटकांपर्यंत शेवटच्या माणसापर्यंत पोहोचला पाहिजे, हे सरकारचे उद्दिष्ट आहे. सध्या काय केले जात आहे आणि आणखी काय करता येऊ शकेल, यादृष्टीने ही परिषद सहाय्यक ठरेल, असे विज्ञान आणि तंत्रज्ञान मंत्री हर्ष वर्धन यांनी आपल्या संदेशात म्हटले आहे.
B.Gokhale/S.Kakde/P.Kor
आरोग्य आणि कुटुंब कल्याण मंत्रालय
भारताच्या समग्र कोविड-19 प्रतिबंधक लसीकरण मोहिमेमध्ये आतापर्यंत लसीच्या 210 कोटी 02 लाख पेक्षा अधिक मात्रा देण्यात आल्या
12 ते 14 वर्ष या वयोगटातील 3 कोटी 99 लाखांहून अधिक मुलामुलींना कोविड-19 प्रतिबंधक लसीची पाहिली मात्रा देण्यात आली.
भारतातील सध्याची कोविड सक्रीय रुग्णसंख्या 97,648 इतकी आहे
गेल्या 24 तासांत देशात 9,531नव्या कोरोना बाधित रुग्णांची नोंद
देशातील रोगमुक्ती दर सध्या 98.59% आहे
साप्ताहिक पॉझिटीव्हिटी दर सध्या 3.59% आहे
आज सकाळी 7 वाजता प्राप्त झालेल्या तात्पुरत्या अहवालातील आकडेवारीनुसार, भारताच्या कोविड-19 प्रतिबंधक लसीकरण मोहिमेत देण्यात आलेल्या लसीच्या मात्रांच्या संख्येने 210.02 कोटींचा  टप्पा ओलांडला आहे. देशभरात 2,79,49,087 सत्रांच्या आयोजनातून हे उद्दिष्ट साध्य करण्यात आले.
16 मार्च 2022 रोजी देशातील 12 ते 14 वर्ष वयोगटातील मुलामुलींसाठीची कोविड-19 प्रतिबंधक लसीकरण मोहीम सुरु झाली. आतापर्यंत 3 कोटी 99 लाखांहून अधिक  किशोरवयीनांना कोविड-19 प्रतिबंधक लसीची पहिली मात्रा देण्यात आली आहे. त्याचप्रमाणे, देशातील वय वर्षे 18 ते 59 या गटातील नागरिकांना कोविड-19 लसीची खबरदारीची मात्रा देण्याचे अभियान देखील 10 एप्रिल 2022 सुरु करण्यात आले आहे.
आज सकाळी 7 वाजता प्राप्त झालेल्या तात्पुरत्या अहवालातील आकडेवारीनुसार, आतापर्यंत देण्यात आलेल्या कोविड प्रतिबंधक लसीच्या एकूण मात्रांची गटनिहाय विगतवारी खालीलप्रमाणे आहे:
|
|
Cumulative Vaccine Dose Coverage
|
|
HCWs
|
|
1st Dose
|
|
1,04,13,598
|
|
2nd Dose
|
|
1,01,02,733
|
|
Precaution Dose
|
|
66,46,146
|
|
FLWs
|
|
1st Dose
|
|
1,84,33,710
|
|
2nd Dose
|
|
1,76,91,533
|
|
Precaution Dose
|
|
1,29,17,588
|
|
Age Group 12-14 years
|
|
1st Dose
|
|
3,99,77,431
|
|
2nd Dose
|
|
2,95,80,886
|
|
Age Group 15-18 years
|
|
1st Dose
|
|
6,15,56,598
|
|
2nd Dose
|
|
5,19,96,985
|
|
Age Group 18-44 years
|
|
1st Dose
|
|
56,02,88,465
|
|
2nd Dose
|
|
51,19,50,676
|
|
Precaution Dose
|
|
5,06,17,295
|
|
Age Group 45-59 years
|
|
1st Dose
|
|
20,38,47,488
|
|
2nd Dose
|
|
19,60,55,014
|
|
Precaution Dose
|
|
2,95,93,835
|
|
Over 60 years
|
|
1st Dose
|
|
12,75,45,204
|
|
2nd Dose
|
|
12,25,39,816
|
|
Precaution Dose
|
|
3,84,85,360
|
|
Precaution Dose
|
|
13,82,60,224
|
|
Total
|
|
2,10,02,40,361
भारतातील कोविड सक्रीय रुग्णसंख्या आता 97,648 इतकी आहे, देशातील आतापर्यंतच्या एकूण कोविड बाधितांच्या तुलनेत ही संख्या 0.22% आहे.
परिणामी, भारतातील रोगमुक्ती दर आता 98.59% झाला आहे. गेल्या 24 तासांत 11,726 रुग्ण कोविड आजारातून बरे झाल्यामुळे, देशात महामारीची सुरुवात झाल्यापासून आतापर्यंत कोविड-19 आजारातून पूर्णपणे बऱ्या झालेल्या रुग्णांची संख्या आता 4,37,23,944 झाली आहे.
गेल्या 24 तासांत, देशात नव्या 9,531 कोविड ग्रस्त रुग्णांची नोंद झाली.
गेल्या 24 तासांत देशात कोविड संसर्ग तपासण्यासाठी एकूण 2,29,546 चाचण्या करण्यात आल्या. देशात आतापर्यंत एकंदर 88 कोटी 27 लाखांहून अधिक  चाचण्या करण्यात आल्या आहेत.
देशात साप्ताहिक पॉझिटीव्हिटी दर सध्या 3.59% आहे आणि दैनंदिन पॉझिटीव्हिटी दर 4.15% इतका नोंदला गेला आहे.
पंतप्रधान कार्यालय
पंतप्रधान सोशल मिडिया अकाऊंटस प्रेरणादायी महिलांना करणार समर्पित
नवी दिल्ली, 3 मार्च 2020
पंतप्रधान नरेंद्र मोदी यंदाच्या महिला दिनी आपली सोशल मिडिया अकाऊंटस प्रेरणादायी महिलांना समर्पित करणार आहेत. पंतप्रधान म्हणाले, ‘यावर्षी महिला दिनी, मी माझी सोशल मिडिया अकाऊंटस महिलांना समर्पित करणार आहे, ज्यांच्या जीवन आणि कार्याने आपल्याला प्रेरणा दिली आहे. यामुळे लाखो लोकांमध्ये प्रोत्साहन निर्माण करायला मदत मिळेल किंवा तुम्हाला अशा महिला आहात का? किंवा तुम्हाला अशा प्रेरणादायी महिला माहिती आहेत का?’ माहित असतील तर #SheInspiresUsवर शेअर करा.’
This Women's Day, I will give away my social media accounts to women whose life & work inspire us. This will help them ignite motivation in millions.
— Narendra Modi  March 3, 2020
Are you such a woman or do you know such inspiring women? Share such stories using #SheInspiresUs. pic.twitter.com/CnuvmFAKEu
B.Gokhale/S.Kane/P.Kor
(Visitor Counter : 53
पंतप्रधान कार्यालय
पंतप्रधान नरेंद्र मोदी यांच्याकडून ओणमनिमित्त शुभेच्छा
नवी दिल्ली, 11 सप्टेंबर 2019
पंतप्रधान नरेंद्र मोदी यांनी ओणम् च्या पवित्र पर्वानिमित्त देशवासियांना शुभेच्छा दिल्या आहेत.
ओणम् च्या पवित्र सणानिमित्त शुभेच्छा. हा सण आपल्या समाजात आनंद, कल्याण आणि समृद्घी वृद्धींगत करणारा ठरो असे पंतप्रधानांनी म्हटले आहे.
B.Gokhale/N.Chitale/P.Kor
(Visitor Counter : 60
संरक्षण मंत्रालय
ई-पेन्शन पेमेंट ऑर्डर – योग्य दिशेने नवे पाऊल
नवी दिल्ली, 14 मे 2018
केंद्र सरकारचा डिजिटल इंडिया उपक्रम पुढे सुरु नेत संरक्षण विभागाच्या अलाहाबाद स्थित लेखा मुख्य नियंत्रकांनी संरक्षण सेवेतील सर्व निवृत्तीवेतनधारकांना इलेक्ट्रॉनिक पद्धतीने पेन्शन पेमेंट ऑर्डर देण्यास सुरुवात केली आहे.
या नवीन प्रणालीमुळे निवृत्तीवेतन देण्यातील विलंब कमी होण्याची शक्यता आहे. या दिशेने पुढचे मोठे पाऊल म्हणजे निवृत्तीवेतन धारकांच्या कागदपत्रांचे डिजिटायझेशन करणे हे आहे. यामुळे एक पद-एक निवृत्तीवेतनाची उत्तम प्रकारे अंमलबजावणी होऊ शकेल.
N.Sapre/S.Kane/D.Rane
(Visitor Counter : 70
राष्ट्रपती कार्यालय
मानवी जीवन आणि जागतिक अर्थव्यवस्थेला घातक महामारी असताना बुद्धाचा संदेश एखाद्या दीपस्तंभाप्रमाणे मार्गदर्शन करेल, राष्ट्रपतींचे प्रतिपादन
मानवी जीवन व जागतिक अर्थव्यवस्था यांना घातक ठरणारी महामारी सध्या आहे. अशा वेळेस बुद्धाचा संदेश हा एखाद्या दीपस्तंभाप्रमाणे काम करेल, असे प्रतिपादन राष्ट्रपती रामनाथ कोविंद यांनी केले.
आनंद प्राप्त करण्यासाठी माणसाने लोभ, मत्सर, हिंसा व इतर दुष्प्रवृत्ती पासून दूर राहायला हवे, असा उपदेश भगवान बुद्धांनी केला आहे. आपण या संदेशाच्या विपरीत वर्तन करत लोभ व हिंसा यामध्ये पूर्णपणे बुडून जात निसर्गाला अधोगतीकडे नेत आहोत, याचा मनुष्याला जराही पश्चाताप होत नाही. कोरोना विषाणूंची भीती कमी झाली की आपल्यासमोर हवामान बदलाचे गंभीर संकट उभे ठाकले आहे, याची आपल्या सर्वांना चांगलीच जाणीव आहे, असे आंतरराष्ट्रीय बुद्धिस्ट संघाने धम्मचक्र दिनाच्या निमित्ताने आज  राष्ट्रपती भवन येथे आयोजित केलेल्या आभासी कार्यक्रमात राष्ट्रपती बोलत होते.
भारताला धम्माची जन्मभूमी असल्याचा अभिमान आहे, असे राष्ट्रपतींनी सांगितले. भारतात बौद्धधर्माला उदात्त सत्याचा आधुनिक अविष्कार मानतात. बुद्धाला झालेला साक्षात्कार आणि त्यानंतर चार दशके त्यांनी दिलेली शिकवण बौद्धिक उदारमतवाद आणि धार्मिक विभिन्नता याबद्दल आदर बाळगण्याच्या भारतीय परंपरेशी सुसंगत आहे. आधुनिक कालखंडात दोन अपवादात्मक महान भारतीयांनी म्हणजेच महात्मा गांधी आणि बाबासाहेब आंबेडकर यांनी बुद्धाच्या शिकवणीपासून प्रेरणा घेत राष्ट्राच्या भविष्याची जडण-घडण केली.
बुद्धाची हाक ऐकण्यासाठी, त्याने दाखवलेल्या राजमार्गावरून चालण्यासाठी आपण उत्सुक असू तर त्यांच्या पावलावर पाऊल टाकण्याचे त्यांचे आवाहन स्वीकारले पाहिजे, असे राष्ट्रपतींनी सांगितले. जग हे दुःखांनी भरलेले आहे; मग ते दुःख थोडा काळ असो की दीर्घकाळ. अनेक राजे वा महान व्यक्ती अतिशय नैराश्याच्या वाटेवर असताना जीवनातील क्रूरतेपासून सुटका करून घेण्यासाठी बुद्धाला शरण गेल्याच्या कहाण्या आहेत. अपूर्णतेने भरलेल्या जगात दुःखांपासून मुक्ती मिळवून मोक्षाच्या प्राप्तीसाठी दुःख सहन करावे लागते, या पूर्वापारच्या समजुतीला छेद देण्यासाठी बुद्धाने आपले जीवन वेचले.
राष्ट्रपतींचा संदेश वाचण्यासाठी येथे क्लिक करा.
युवा व्यवहार आणि क्रीडा मंत्रालय
क्रीडा राज्यमंत्री कर्नल राठोड यांच्या सर्व क्रीडापटूंना राष्ट्रीय क्रीडा दिनाच्या शुभेच्छा
(नवी दिल्ली, 29 ऑगस्ट 2018
केंद्रीय क्रीडा आणि युवक व्यवहार राज्यमंत्री कर्नल राज्यवर्धन राठोड यांनी राष्ट्रीय क्रीडा दिनानिमित्त देशभरातील क्रीडापटूंना शुभेच्छा दिल्या आहेत. ‘आज आपण हॉकिचे जादूगार मेजर ध्यानचंद यांच्या जयंतीनिमित्त राष्ट्रीय क्रीडा दिन साजरा करतो आहोत. खेळाला आपल्या जीवनाचा अविभाज्य घटक बनवणे, हीच या महान खेळाडूला खरी श्रद्धांजली ठरेल’ असे राठोड यांनी आपल्या ट्विट संदेशात म्हटले आहे.
N.Sapre/R.Aghor/P.Kor
पंतप्रधान कार्यालय
आयुष्मान भारत डिजिटल मिशनची प्रशंसा केल्याबद्दल पंतप्रधानांनी बिल गेट्स यांचे आभार मानले
नवी दिल्ली, 29 सप्टेंबर 2021
आयुष्मान भारत डिजिटल मिशनची प्रशंसा केल्याबद्दल, पंतप्रधान नरेंद्र मोदी यांनी बिल गेट्स यांचे आभार मानले आहेत.
बिल गेट्स यांनी यासंदर्भात केलेल्या ट्वीटला उत्तर देतांना पंतप्रधान म्हणाले ;
"आयुष्मान भारत अभियानाचे कौतुक केल्याबद्दल आपले धन्यवाद बिल गेट्स जी. भारतात आरोग्यविषयक पायाभूत सुविधा विकसित करण्यासाठी तंत्रज्ञानाचा वापर करण्यास भरपूर वाव असून भारत त्या दिशेने प्रचंड परिश्रम करत आहे.”M.Chopade/R.Aghor/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
निवडणुकीतल्या विजयाबद्दल कॅनडाचे पंतप्रधान जस्टिन ट्रुडो यांचे पंतप्रधानांनी केले अभिनंदन
पंतप्रधान नरेंद्र मोदी यांनी निवडणुकीतल्या विजयाबद्दल कॅनडाचे पंतप्रधान जस्टिन ट्रुडो यांचे अभिनंदन केले आहे.
एका ट्विटमध्ये पंतप्रधान म्हणाले;
"निवडणुकीतल्या विजयाबद्दल पंतप्रधान @JustinTrudeau तुमचे अभिनंदन ! भारत-कॅनडा संबंध तसेच जागतिक आणि बहुपक्षीय मुद्द्यांवर आपले सहकार्य अधिक मजबूत करण्यासाठी मी तुमच्यासोबत काम करण्यास उत्सुक आहे."
आरोग्य आणि कुटुंब कल्याण मंत्रालय
भारताच्या समग्र कोविड-19 प्रतिबंधक लसीकरण मोहिमेमध्ये आतापर्यंत लसीच्या 179 कोटी 91 लाखांहून अधिक मात्रा देण्याचे काम पूर्ण
गेल्या 24 तासात, कोविड-19 प्रतिबंधक लसीच्या 18 लाख 18 हजारांहून अधिक मात्रा देण्यात आल्या
देशातील रोगमुक्ती दर सध्या 98.71%
गेल्या 24 तासात देशात 3,614 नव्या कोरोना बाधित रुग्णांची नोंद
भारतातील सध्याची कोविड सक्रीय रुग्णसंख्या 40,559
साप्ताहिक पॉझिटीव्हिटी दर सध्या 0.52% आहे
गेल्या 24 तासांच्या कालावधीत, कोविड प्रतिबंधक लसीच्या 18 लाख 18 हजारांहून अधिक  मात्रा देण्यात आल्यामुळे, आज सकाळी 7 वाजता प्राप्त झालेल्या तात्पुरत्या अहवालातील आकडेवारीनुसार, भारताच्या कोविड प्रतिबंधक लसीकरण मोहिमेत देण्यात आलेल्या लसीच्या मात्रांच्या संख्येने 179 कोटी 91 लाखांचा  टप्पा ओलांडला आहे.
देशभरात 2,10,32,993 सत्रांच्या आयोजनातून हे उद्दिष्ट साध्य करण्यात आले. आज सकाळी 7 वाजता प्राप्त झालेल्या तात्पुरत्या अहवालातील आकडेवारीनुसार, आतापर्यंत देण्यात आलेल्या कोविड प्रतिबंधक लसीच्या मात्रांची गटनिहाय विभागणी पुढीलप्रमाणे आहे:
|
|
Cumulative Vaccine Dose Coverage
|
|
HCWs
|
|
1st Dose
|
|
1,04,02,528
|
|
2nd Dose
|
|
99,83,044
|
|
Precaution Dose
|
|
42,99,668
|
|
FLWs
|
|
1st Dose
|
|
1,84,11,281
|
|
2nd Dose
|
|
1,74,74,281
|
|
Precaution Dose
|
|
65,26,610
|
|
Age Group 15-18 years
|
|
1st Dose
|
|
5,57,96,876
|
|
2nd Dose
|
|
3,33,42,579
|
|
Age Group 18-44 years
|
|
1st Dose
|
|
55,31,82,397
|
|
2nd Dose
|
|
45,42,13,529
|
|
Age Group 45-59 years
|
|
1st Dose
|
|
20,25,01,441
|
|
2nd Dose
|
|
18,24,75,997
|
|
Over 60 years
|
|
1st Dose
|
|
12,65,74,331
|
|
2nd Dose
|
|
11,36,47,733
|
|
Precaution Dose
|
|
1,03,25,191
|
|
Precaution Dose
|
|
2,11,51,469
|
|
Total
|
|
1,79,91,57,486
गेल्या 24 तासात 5,185 रुग्ण कोविड आजारातून बरे झाल्यामुळे, देशात महामारीची सुरुवात झाल्यापासून आतापर्यंत कोविड-19 आजारातून पूर्णपणे बऱ्या झालेल्या रुग्णांची संख्या आता 4,24,31,513 झाली आहे.
परिणामी, भारतातील रोगमुक्ती दर आता 98.71% आहे.
गेल्या 24 तासात, देशात 3,614 नव्या कोविड रुग्णांची नोंद झाली.
भारतातील कोविड सक्रीय रुग्णसंख्या सध्या 40,559 इतकी आहे. देशात सध्या कोविड सक्रीय असलेल्या रुग्णांचे प्रमाण आतापर्यंतच्या एकूण कोविड बाधितांच्या संख्येच्या 0.09% आहे.
कोविड संसर्ग तपासणी चाचण्या करण्याच्या क्षमतेच्या विस्ताराचे काम देशभरात सुरु आहे. गेल्या 24 तासात देशात एकूण 8,21,122 चाचण्या करण्यात आल्या. देशात आतापर्यंत एकंदर 77 कोटी 77 लाखांहून अधिक  चाचण्या करण्यात आल्या आहेत.
देशभरात कोविड संसर्ग तपासणी चाचण्या करण्याची क्षमता वाढविण्यात आली असतानाच, देशातील साप्ताहिक पॉझिटीव्हिटी दर सध्या 0.52% आणि दैनंदिन पॉझिटीव्हिटी दर 0.44%.इतका आहे.
पंतप्रधान कार्यालय
पंतप्रधान नरेंद्र मोदी यांनी कतारचे अमीर यांच्याशी दूरध्वनीद्वारे साधला संवाद
पंतप्रधान नरेंद्र मोदी यांनी कतारचे अमीर तमिम बिन हमाद अल थानी यांच्याशी दूरध्वनीद्वारे संवाद साधला.
महामहीम, कतारचे अमीर, तमिम बिन हमाद अल थानी यांच्याशी उत्तम संवाद झाला. कोविड-19 विरोधातल्या भारताच्या लढ्याला सहाय्य देऊ केल्याबद्दल आणि पाठींब्याबद्दल आपण त्यांचे आभार मानल्याचे पंतप्रधानांनी ट्वीटरवर म्हटले आहे. कतारमधल्या भारतीय समुदायाची काळजी घेत असल्याबद्दल पंतप्रधानांनी कृतज्ञता व्यक्त केली आहे.
रस्ते वाहतूक आणि महामार्ग मंत्रालय
अखिल भारतीय पर्यटक वाहन  नियम, 2021 च्या अधिस्वीकृतीचा मसुदा जारी
नवी दिल्ली, 15 नोव्हेंबर 2022
केंद्रीय रस्ते वाहतूक आणि महामार्ग मंत्रालयाने 11 नोव्हेंबर 2022 रोजी जी. एस. आर 815 च्या मसुद्याची अधिसूचना जारी केली असून, तो अखिल भारतीय पर्यटन वाहन  नियम, 2021 ची जागा घेईल.
2021 मध्ये अधिसूचित केलेल्या नियमांनी पर्यटक वाहनांसाठी परवाना व्यवस्था सुव्यवस्थित आणि सोपी करून भारतातील पर्यटन क्षेत्राला लक्षणीय चालना दिली आहे. आता, प्रस्तावित अखिल भारतीय पर्यटक वाहन  नियम, 2022 मुळे पर्यटन परवाना व्यवस्था आणखी सुव्यवस्थित आणि बळकट करण्याचा प्रस्ताव आहे.
प्रस्तावित नियमांची प्रमुख वैशिष्ट्ये पुढील प्रमाणे:
- ऑल इंडिया परमिट  अर्जदारांसाठी प्रक्रिया सुलभ करण्यासाठी आणि अनुपालन ओझे कमी करण्यासाठी, कायदेशीर परवानगी आणि अखिल भारतीय प्रवासी परवान्याची तरतूद एकमेकांपासून वेगळी करण्यात आली आहे.
- कमी प्रवासी क्षमतेच्या  वाहनांसाठी कमी परवाना शुल्कासह पर्यटक वाहनांच्या अधिक श्रेणी प्रस्तावित केल्या आहेत. यामुळे कमी आसनक्षमतेची लहान वाहने असलेल्या छोट्या पर्यटन सहल आयोजकांना मोठा आर्थिक दिलासा मिळण्याची अपेक्षा आहे कारण त्यांना आता त्यांच्या वाहनांच्या आसन क्षमतेनुसार कमी शुल्क भरावे लागेल.
- इलेक्ट्रिक वाहनांच्या मोठ्या प्रमाणातील वापराला चालना देण्यासाठी सहल-आयोजकांना सुव्यवस्थित नियामक परिसंस्था निःशुल्क उपलब्ध करण्याचा प्रस्ताव आहे.
सर्व भागधारकांकडून तीस दिवसांच्या कालावधीत अभिप्राय आणि सूचना मागवण्यात आल्या आहेत.
राजपत्रित अधिसूचनेसाठी येथे क्लिक करा:S.Kane/R.Agashe/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 155